lv lv en en en lv lv lv lv lv lv lv lv nl lv lv lv lv lv lt lv lv sl lv lv lv lv lv nl lv lv lv lv lv lv nl lv en lv az it lv en lv lv it de lv it th lv it lv lv it sv lv it en lv it lv lv it sv lv it it lv it hbs_lat fy it gl lv it lv lv it fr lv it fi en lv eo it lt lv lv it lv lv lv en lv it fr ca lv en lv lv lv lv lv en tr lv en en lv lv en tr lv en en lv lv en en lv en eu lv lv en tr lv en lv lv lv en tr lv en lv lv lv en en lv en lv lv lv lv en en lv en lv lv lv lv lv lv en tr lv en lv lv lv lv en en lv en lv lv lv en sv lv en lv lv lv en lv az lv eo lt lv lv en
Latvijas Republikas Ministru Kabinets: Protokoli
Latvijas Republikas Ministru kabineta tiesību aktu projekti
Ministru kabineta sēdes (līdz 08.09.2021)
Ministru kabineta komitejas sēdes (līdz 08.09.2021)
Valsts sekretāru sanāksmes (līdz 14.09.2021)
Valsts sekretāru sanāksmes audio ieraksti
Tiesību aktu projekti (līdz 08.09.2021)
Parakstīties uz tiesību aktu projektu jaunumu saņemšanu
Ministru prezidenta biedrs, aizsardzības ministrs
Ministru prezidenta biedrs, tieslietu ministrs
Izglītības un zinātnes ministre
Vides aizsardzības un reģionālās attīstības ministrs
Ar padomdevēja tiesībām piedalās:
Valsts kancelejas direktora vietniece juridiskajos jautājumos,
Valsts kancelejas Dokumentu pārvaldības departamenta vadītāja
Informatīvais ziņojums "Par dīkstāves pabalstiem Covid-19 krīzes skartajiem uzņēmumiem"
(J.Reirs, I.Jaunzeme, J.Vitenbergs, R.Petraviča, N.Puntulis, I.Viņķele, I.Gailīte, L.Meņģelsone, I.Šuplinska, E.Baldzēns, J.Bordāns, J.Endziņš, B.Bāne, K.Rācenājs, J.Pūce, A.K.Kariņš)
1. Pieņemt zināšanai iesniegto informatīvo ziņojumu.
2. Pamatojoties uz Valsts ieņēmumu dienesta sniegto priekšlikumu, finanšu ministram iesniegt izskatīšanai Saeimā otrajā lasījumā priekšlikumu grozījumiem likumā "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību", lai noteiktu tiesības nodokļu administrācijas ierēdnim (darbiniekam) sniegt informāciju bez nodokļu maksātāja piekrišanas par tiem iemesliem, saskaņā ar kuriem tam ir atteikts piešķirt dīkstāves pabalstu vai attiecībā uz kuriem ir konstatēta dīkstāves pabalsta nepamatota pieprasīšana vai saņemšana.
3. Lai palielinātu dīkstāves pabalstu saņēmēju loku un vienlaikus samazinātu uzņēmumu skaitu, kas neklasificējas dīkstāves pabalstiem ieņēmumu krituma dēļ, finanšu ministram sagatavot priekšlikumu ieņēmumu krituma aprēķina nosacījuma izmaiņām.
4. Lai risinātu informatīvajā ziņojumā atspoguļoto problēmu, Labklājības ministrijai sadarbībā ar Finanšu ministriju līdz 2020.gada 28.aprīlim izstrādāt konceptuālu risinājumu valsts sociālās apdrošināšanas obligātās iemaksas minimālā apmērā ieviešanai un iesniegt izskatīšanai Ministru kabineta sēdē.
Noteikumu projekts "Grozījums Ministru kabineta 2019.gada 15.oktobra noteikumos Nr.477 "Prasības vienkāršo, ierakstīto un apdrošināto pasta sūtījumu izsniegšanai""
Pieņemt iesniegto noteikumu projektu.
Valsts kancelejai sagatavot noteikumu projektu parakstīšanai.
Noteikumu projekts "Grozījumi Ministru kabineta 2017.gada 28.novembra noteikumos Nr.689 "Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība""
Pieņemt iesniegto noteikumu projektu.
Valsts kancelejai sagatavot noteikumu projektu parakstīšanai.
Noteikumu projekts "Grozījumi Ministru kabineta 2020.gada 31.marta noteikumos Nr.179 "Noteikumi par dīkstāves pabalstu pašnodarbinātām personām, kuras skārusi Covid-19 izplatība""
Pieņemt iesniegto noteikumu projektu.
Valsts kancelejai sagatavot noteikumu projektu parakstīšanai.
Rīkojuma projekts "Par valsts akciju sabiedrības "Starptautiskā lidosta "Rīga"" pamatkapitāla palielināšanu"
(T.Linkaits, P.Vilks, B.Bāne, J.Vitenbergs, A.K.Kariņš)
Pieņemt iesniegto rīkojuma projektu.
Valsts kancelejai sagatavot rīkojuma projektu parakstīšanai.
Likumprojekts "Grozījumi likumā "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību""
(J.Vitenbergs, J.Bordāns, J.Pūce, E.Baldzēns, R.Petraviča, J.Reirs, A.K.Kariņš)
1. Jautājumu turpināt izskatīt Ministru kabineta 2020.gada 28.aprīļa sēdē.
2. Ekonomikas ministrijai saskaņot likumprojektu ar Tieslietu ministriju un Labklājības ministriju un iesniegt attiecīgu informāciju Valsts kancelejā.
Noteikumu projekts "Grozījumi Ministru kabineta 2020.gada 26.marta noteikumos Nr.165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem""
(J.Vitenbergs, B.Bāne, I.Jaunzeme, A.K.Kariņš)
1. Pieņemt iesniegto noteikumu projektu.
2. Ekonomikas ministrijai sadarbībā ar Finanšu ministriju precizēt noteikumu projektu un anotāciju, ņemot vērā Finanšu ministrijas atzinumā minēto, un iesniegt precizēto projektu Valsts kancelejā.
3. Valsts kancelejai sagatavot noteikumu projektu parakstīšanai.
Noteikumu projekts "Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība"
(R.Petraviča, E.Rinkēvičs, I.Viņķele, B.Bāne, N.Puntulis, I.Gailīte, J.Reirs, I.Jaunzeme, A.K.Kariņš)
1. Pieņemt iesniegto noteikumu projektu.
2. Labklājības ministrijai precizēt noteikumu projektu, ņemot vērā izteiktās piezīmes, to skaitā: noteikumu projekta tekstā summu "130 EUR" aizstāt ar summu "180 EUR", paredzēt, ka dīkstāves palīdzības pabalsta izmaksu administrē Valsts sociālās apdrošināšanas aģentūra, projektā minētos termiņus saskaņot ar spēkā esošo normatīvo regulējumu, noslēguma jautājumu 1.punktā paredzēt, ka izmaksa tiek veikta desmit darba dienu laikā no noteikumu spēkā stāšanās, un attiecīgi precizēt anotācijā ietvertos aprēķinus. Precizēto noteikumu projektu un anotāciju iesniegt Valsts kancelejā.
3. Valsts kancelejai un sagatavot noteikumu projektu parakstīšanai.
4. Saskaņā ar Ministru kabineta kārtības ruļļa 193.punktu atzīmēt, ka kultūras ministram N.Puntulim ir atsevišķs viedoklis izskatītajā jautājumā, un tas ir šāds:
''Uzskatu, ka līdzvērtīgs pabalsts būtu jāsaņem pašnodarbinātām personām, kas nekvalificējas pabalsta saņemšanai, kā arī patentmaksu maksātājiem.".
Rīkojuma projekts "Grozījumi Ministru kabineta 2020.gada 12.marta rīkojumā Nr.103 "Par ārkārtējās situācijas izsludināšanu""
(T.Linkaits, I.Gailīte, I.Stepanova, I.Viņķele, J.Vitenbergs, E.Rinkēvičs, J.Citskovskis, J.Pūce, J.Reirs, J.Bordāns, A.Pabriks, J.Garisons, B.Bāne, A.K.Kariņš)
Pieņemt iesniegto rīkojuma projektu.
Valsts kancelejai precizēt rīkojuma projektu, ņemot vērā izteiktos priekšlikumus: precizēt 1.2.apakšpunktā ietvertā 4.17.apakšpunkta tekstu atbilstoši Satiksmes ministrijas ierosinātai redakcijai; 1.3.apakšpunktā ietvertajā 4.30.divi prim apakšpunktā precizēt ievadfrāzi, paredzot atsauci uz Covid-19 pandēmijas apkarošanas dēļ noteiktiem ierobežojumiem; 1.4.apakšpunktā ietvertajā 4.62.apakšpunktā svītrot vārdus "pēc ārkārtējās situācijas beigām", 4.63.apakšpunktā svītrot pēdējo teikumu, 4.64.apakšpunktā vārdus "Eiropas Savienības dalībvalstīm" aizstāt ar vārdiem "Itālijai, Sanmarīno un Spānijai" un sagatavot rīkojuma projektu parakstīšanai.
Valsts kancelejai nosūtīt rīkojumu Saeimas Prezidijam.
Informatīvais ziņojums par Eiropas Savienības enerģētikas ministru 2020.gada 28.aprīļa videokonferencē izskatāmajiem jautājumiem
1. Pieņemt zināšanai iesniegto informatīvo ziņojumu.
2. Ekonomikas ministrijas parlamentārajam sekretāram J.Miezainim pārstāvēt Latvijas Republiku Eiropas Savienības enerģētikas ministru 2020.gada 28.aprīļa videokonferencē.
Informatīvais ziņojums par Eiropas Savienības iekšlietu ministru 2020.gada 28.aprīļa neformālajā videokonferencē izskatāmajiem jautājumiem
1. Pieņemt zināšanai iesniegto informatīvo ziņojumu.
2. Iekšlietu ministram S.Ģirģenam pārstāvēt Latvijas Republiku Eiropas Savienības iekšlietu ministru 2020.gada 28.aprīļa neformālajā videokonferencē.
Sēdi slēdz plkst. 14.50
Informācija pēdējo reizi atjaunota 26.09.2022